“แจ๊คกี้ จักริน” ส่งเอ็มวีเพลง “Dancing Queen” ชวน “ไนซ์ ATLAS“ และ “เบ็คกี้ รีเบคก้า” ร่วมฟลอร์แดนซ์
#Jackie_DancingQueen_MV
#JackieJackrin 
#NiceATLAS
#Beckysangels
เดินทางมาถึงเพลงสุดท้ายใน EP.01 WHO I FOUND? ของศิลปิน “แจ๊คกี้ จักริน” แล้ว สำหรับเพลง Dancing Queen กับเนื้อเพลงภาษาอังกฤษล้วนซึ่งมาพร้อมกลิ่นอายดนตรีแบบดิสโก้ ที่พอได้ฟังแล้วร่างกายจะเริ่มขยับตามจังหวะแดนซ์ ความพิเศษยังไม่หมดเพราะหนุ่มแจ๊คกี้ เปิดกล่อง(ไม่)สุ่มส่งตัวซุปเปอร์ซีเครท “ไนซ์ ATLAS” และสาวสวย “เบ็คกี้ รีเบคก้า” มาร่วมฟลอร์แดนซ์ ในลุคส์สุดว้าวที่ถูกใจแฟนๆ เป็นอย่างยิ่ง

แค่เห็นชื่อเพลงก็รู้อยู่แล้วว่าต้องเต้น แน่นอนว่าเจ้าของเพลงอย่าง “แจ๊คกี้” ไม่พลาดในซีนแดนซ์ซุ่มซ้อมอย่างหนักก่อนวันถ่ายทำ “เบ็คกี้” ก็ตั้งใจซ้อมเป็นที่สุดเลยปังไม่แพ้โชว์สเต็ปเต้นได้มีเสน่ห์น่าดึงดูด ส่วน “หนุ่มไนซ์” เป็นที่รู้กันดีว่าเรื่องเต้นเขานั้นเป็นตัว TOP ไลน์เต้นเท่สุดใจไม่ผิดหวังนอกจากจะมาร่วมเป็นแกนนำแดนซ์ในเอ็มวีแล้วเจ้าตัวยังเป็นคนออกแบบท่าเต้นของเพลงนี้อีกด้วย

ติดตามมิวสิควิดีโอเพลง Dancing Queen  ของศิลปิน “แจ๊คกี้ จักริน” ได้แล้ววันนี้ที่ YouTube : JACKIE JACKRIN

📺 MV :
#Jackie_DancingQueen_MV #JackieJackrin #NiceATLAS #Beckysangels